หุ้นใหญ่พยุงSETปิดบวก 1.71 จุด มูลค่าซื้อขายบางเบา 3.85หมื่นลบ. แนะจับตางบแบงก์สัปดาห์นี้
หุ้นใหญ่พยุงSETปิดบวก 1.71 จุด มูลค่าซื้อขายบางเบา 3.85หมื่นลบ. แนะจับตางบแบงก์สัปดาห์นี้ โดยดัชนีปิดตลาดวันนี้ ที่ระดับ 1,697.87 จุด บวก 1.71 จุด หรือ 0.10% มูลค่าการซื้อขาย 3.85 หมื่นล้านบาท 
16 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,697.87 จุด บวก 1.71 จุด หรือ 0.10% มูลค่าการซื้อขาย 3.85 หมื่นล้านบาท
10 หุ้นดันดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดฯวันนี้ ดัชนีแกว่งตัวในกรอบแคบๆ ซึ่งข้อดีคือดัชนีฯไม่หลุดระดับ 1,690 จุด
โดยมองว่าสัปดาห์นี้ตลาดฯให้น้ำหนักกับปัจจัยภายในประเทศมากขึ้น ทั้งการรอประกาศผลการดำเนินงานจากบริษัทจดทะเบียน โดยกลุ่มแรกที่จะประกาศออกมาก่อนคือกลุ่มธนาคาร อีกทั้งหุ้น IPO ที่จะทยอยเข้าเทรด
อย่างไรก็ดี คาดว่าภายใน1-2 วันนี้ ดัชนีฯยังคงแกว่งตัวในกรอบแคบๆ รอผลการดำเนินงานกลุ่มธนาคาร พร้อมระบุว่า ไตรมาสนี้ตลาดฯไม่ได้มีการคาดการณ์ผลการดำเนินงานกลุ่มธนาคารไว้ว่าจะมีการเติบโตมากนัก แต่หากผลการดำเนินงานกลุ่มธนาคารออกมาดีเกินคาดการณ์อย่างเช่นไตรมาส 2/61 จะส่งผลดีต่อตลาดฯ
พร้อมให้แนวรับวันพรุ่งนี้ (17 ต.ค.) ที่ระดับ 1,680 จุด แนวต้าน 1,710 จุด โดยมองว่า หากดัชนีฯไม่หลุดแนวรับที่ระดับ 1,680 จุด สามารถเก็งกำไรได้
นอกจากนี้ แนะนำให้จับตาผลการดำเนินงานกลุ่มธนาคาร โดยในวันพรุ่งนี้ (17 ต.ค.) TMB จะประกาศออกมาก่อน ตามด้วย BAY, BBL, TCAP ที่จะประกาศออกมาในวันที่ 18 ต.ค.61 โดยมองว่าผลการดำเนินงานกลุ่มธนาคารจะเป็นตัวบ่งบอกทิศทาง SET
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 2,209.99 ล้านบาท ปิดที่ 51 บาท ลดลง 0.50 บาท
CPALL มูลค่าการซื้อขาย 1,510.95 ล้านบาท ปิดที่ 67.50 บาท เพิ่มขึ้น 0.25 บาท
MTC มูลค่าการซื้อขาย 1,398.79 ล้านบาท ปิดที่ 52.75 บาท ราคาไม่เปลี่ยนแปลง
KBANK มูลค่าการซื้อขาย 1,300.26 ล้านบาท ปิดที่ 209 ราคาไม่เปลี่ยนแปลง
IVL มูลค่าการซื้อขาย 1,083.78 ล้านบาท ปิดที่ 58 บาท เพิ่มขึ้น 0.50 บาท
 
ตลาดหุ้นเอเชีย
